Diari Oficial de la Generalitat Valenciana


Sumari del DOGV 5369, del 18-10-2006 (2006/11806)

ORDRE de 28 de setembre de 2006, de la Conselleria d'Economia, Hisenda i Ocupació, per la qual es modifica l'Ordre de 26 de maig de 2006 de la mateixa Conselleria, per la qual es determina el programa de Formació Professional Contínua i es regula el procediment general per a la concessió d'ajudes durant l'exercici 2006.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5369

Data del DOGV
:   18-10-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/11182


Data del document
:   28-09-2006

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * suport econòmic
    * sindicat
    * economia social
    * petita i mitjana empresa
    * organització patronal
    * reciclatge professional
    * ajuda a les empreses
    * cambra de comerç i indústria
    * universitat
    * ajuda pública

ORDRE de 28 de setembre de 2006, de la Conselleria d'Economia, Hisenda i Ocupació, per la qual es modifica l'Ordre de 26 de maig de 2006 de la mateixa Conselleria, per la qual es determina el programa de Formació Professional Contínua i es regula el procediment general per a la concessió d'ajudes durant l'exercici 2006. [2006/S11720]  
La data de publicació de l'Ordre de 26 de maig de 2006 de la Conselleria d'Economia, Hisenda i Ocupació, per la qual es determina el programa de Formació Professional Contínua i es regula el procediment general per a la concessió d'ajudes durant l'exercici 2006, així com el nombre de sol·licituds efectuades a l'empara d'aquesta, ha determinat un retard en la valoració de les sol·licituds presentades i en la notificació de les subvencions concedides.  
Aquest retard ha suposat que un nombre relativament alt d'entitats beneficiades no pogueren sol·licitar la bestreta de la subvenció en el termini assenyalat l'article 18 de la mencionada Ordre, la qual cosa repercutirà en el termini d'execució de les accions formatives i en la qualitat d'aquestes, per no poder-se impartir la totalitat dels corresponents programes.  
Per tot això, i fent ús de les facultats que em confereixen la Llei 5/1983 de 30 de desembre de Govern Valencià; la Llei de la Generalitat Valenciana 3/2000, de 17 d'abril, per la qual es crea el Servici Valencià d'Ocupació i Formació; el Decret 112/2003, d'11 de juliol, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Ocupació, i el Decret 41/2001, de 27 de febrer, del Govern Valencià, pel qual s'aprova el Reglament Orgànic i Funcional del SERVEF, modificat pel Decret 173/2002, de 15 d'octubre, i pel Decret 141/2003, d'1 d'agost, ambdós del Govern Valencià,   
ORDENE  
Article únic  
L'article 18 de l'Ordre de 26 de maig de 2006 de la Conselleria d'Economia, Hisenda i Ocupació, per la qual es determina el programa de Formació Professional Contínua i es regula el procediment general per a la concessió d'ajudes durant l'exercici 2006, queda redactat de la manera següent:  
«Els cursos es realitzaran durant l'exercici 2006 i hauran de finalitzar, com a màxim, el 31 d'octubre, llevat que amb anterioritat al 16 de novembre s'haja sol·licitat i presentat la pertinent carta de pagament d'una bestreta del 75% de la subvenció concedida, en aquest cas el curs haurà de finalitzar abans del 16 de desembre.»  
Disposicions finals  
Primera  
La present Ordre entrarà en vigor el mateix dia que es publique en el Diari Oficial de la Generalitat.  
Segona  
Contra el present acte, que posa fi a la via administrativa, els interessats podran interposar un recurs contenciós administratiu en el termini de dos mesos, comptats des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, un recurs de reposició davant d'aquest mateix òrgan en el termini d'un mes, computat en els termes ja dits, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la legislació vigent.  
València, 28 de setembre de 2006.. El conseller d'Economia, Hisenda i Ocupació: Gerardo Camps Devesa.